CELEX: 32009D0362
Language: lt
Date: 1241049600000
Title: 2009/362/EB: 2009 m. balandžio 30 d. Komisijos sprendimas, kuriuo leidžiama tiekti rinkai likopeną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2009) 3149)

1.5.2009   
            
            
               LT
            
            
               Europos Sąjungos oficialusis leidinys
            
            
               L 110/54
            
         
      KOMISIJOS SPRENDIMAS
   
   2009 m. balandžio 30 d.
   kuriuo leidžiama tiekti rinkai likopeną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2009) 3149)
   (Tekstas autentiškas tik anglų kalba)
   (2009/362/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2008 m. liepos 18 d. bendrovė DSM Nutritional Products Ltd. kompetentingoms Airijos institucijoms pateikė prašymą leisti tiekti rinkai sintetinį likopeną kaip naują maisto sudedamąją dalį. 2008 m. spalio 6 d. kompetentinga Airijos maisto vertinimo tarnyba pateikė pirminio vertinimo ataskaitą. Ataskaitoje padaryta išvada, kad atsižvelgiant į kitas nagrinėjamas su likopenu susijusias paraiškas, reikia papildomai įvertinti sintetinį likopeną norint užtikrinti, kad leidimai naudoti įvairių rūšių likopenus kaip naujas maisto sudedamąsias dalis būtų suteikti tomis pačiomis sąlygomis.
            
         
               (2)
            
            
               2008 m. spalio 22 d. Komisija pirminio vertinimo ataskaitą išsiuntė visoms valstybėms narėms.
            
         
               (3)
            
            
               2008 m. gruodžio 4 d. EMST priėmė Dietinių produktų, mitybos ir alergijos mokslininkų grupės mokslinę nuomonę dėl Komisijos klausimo, susijusio su šaltame vandenyje disperguojančio (ŠVD) likopeno iš Blakeslea trispora saugumu. Šioje nuomonėje padaryta išvada, kad likopeno preparatai, skirti naudoti maisto produktams ir maisto papildams, yra gaminami kaip suspensijos valgomuosiuose aliejuose, tiesiogiai supresuoti arba disperguojantys vandenyje milteliai. Kadangi tokios sandaros likopenas gali pakisti dėl oksidacijos, reikėtų užtikrinti tinkamą antioksidacinę apsaugą.
            
         
               (4)
            
            
               EMST taip pat padarė išvadą, kad nors vidutinis vartotojas likopeno paprastai suvartos mažiau nei leistina paros dozė (LPD), kai kurie vartotojai gali jo suvartoti daugiau nei LPD. Todėl būtų tikslinga kelerius metus po leidimo suteikimo kaupti vartojimo duomenis, kad būtų galima peržiūrėti šį leidimą atsižvelgiant į papildomą informaciją apie likopeno saugumą ir jo suvartojimą. Visų pirma reikėtų kaupti duomenis apie likopeno kiekį pusryčių dribsniuose. Tačiau šio sprendimo reikalavimas taikomas tik jei likopenas naudojamas kaip nauja maisto sudedamoji dalis, o ne kaip maisto dažiklis; pastarajam taikoma 1988 m. gruodžio 21 d. Tarybos direktyva 89/107/EEB dėl valstybių narių įstatymų, reglamentuojančių maisto priedus, kuriuos leidžiama naudoti žmonėms vartoti skirtuose maisto produktuose, suderinimo (2).
            
         
               (5)
            
            
               Remiantis moksliniu vertinimu nustatyta, kad sintetinis likopenas atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendrijos rinkai galima tiekti I priede nurodytą sintetinį likopeną (toliau – produktas) kaip naują maisto sudedamąją dalį naudoti II priede išvardytuose maisto produktuose.
   2 straipsnis
   Ženklinant maisto produktus, kuriuose yra naujos maisto sudedamosios dalies, kurią šiuo sprendimu leidžiama tiekti rinkai, nurodomas jos pavadinimas „likopenas“.
   3 straipsnis
   Bendrovė DSM Nutritional Products Ltd., tiekdama produktą rinkai, parengia stebėsenos programą. Į šią programą įtraukiama informacija apie maisto produktuose naudojamus likopeno kiekius, kaip apibrėžta III priede.
   Surinkti duomenys pateikiami Komisijai ir valstybėms narėms. Atsižvelgiant į naują informaciją ir į EMST ataskaitą, ne vėliau kaip 2014 m. likopeno kaip maisto sudedamosios dalies naudojimas turėtų būti peržiūrėtas.
   4 straipsnis
   Šis sprendimas skirtas DSM Nutritional Products Ltd., Wurmis 576, CH – 4363 Kaiseraugst, Šveicarija.
   
      Priimta Briuselyje, 2009 m. balandžio 30 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 43, 1997 2 14, p. 1.
   
      (2)  OL L 40, 1989 2 11, p. 27.
   
      I PRIEDAS
      
         Sintetinio likopeno specifikacijos
      
      APRAŠYMAS
      Sintetinis likopenas gaunamas Wittig’o kondensacijos būdu iš sintetinių tarpinių junginių, kurie paprastai naudojami gaminant kitus maisto produktuose naudojamus karotenoidus. Sintetinis likopenas sudarytas iš ≥ 96 % likopeno ir nedidelių kiekių kitų panašių karotenoidų sudedamųjų dalių. Likopeno forma – milteliai atitinkamoje rišamojoje medžiagoje arba aliejinė dispersija. Spalva – tamsiai raudona arba rausvai violetinė. Turi būti užtikrinta antioksidacinė apsauga.
      SPECIFIKACIJA
      
                  Cheminis pavadinimas:
               
               
                  likopenas
               
            
                  C.A.S. numeris
               
               
                  502–65–8 (visas trans-likopenas)
               
            
                  Cheminė formulė:
               
               
                  C40H56
                  
               
            
                  Struktūrinė formulė:
               
               
                  
                     
               
            
                  Formulinė masė:
               
               
                  536,85
               
            
   
      II PRIEDAS
      
         Maisto produktų, į kuriuos galima dėti sintetinio likopeno, sąrašas
      
      
                  Maisto kategorija
               
               
                  Didžiausias leistinas likopeno kiekis
               
            
                  Iš vaisių ir (arba) daržovių sulčių pagaminti gėrimai (įskaitant koncentratus)
               
               
                  2,5 mg/100 g
               
            
                  Gėrimai, skirti intensyviam raumenų darbui, ypač tinkantys sportininkams
               
               
                  2,5 mg/100 g
               
            
                  Maisto produktai, skirti sumažinto energijos kiekio dietoms svoriui mažinti
               
               
                  8 mg pakaitiniame maiste
               
            
                  Pusryčių dribsniai
               
               
                  5 mg/100 g
               
            
                  Riebalai ir padažai
               
               
                  10 mg/100 g
               
            
                  Sriubos, išskyrus pomidorų
               
               
                  1 mg/100 g
               
            
                  Duona (įskaitant traškią duoną)
               
               
                  3 mg/100 g
               
            
                  Specialios medicininės paskirties dietiniai maisto produktai
               
               
                  Laikantis tam tikrų mitybos reikalavimų
               
            
                  Maisto papildai
               
               
                  15 mg paros dozėje, rekomenduojamoje gamintojo
               
            
   
      III PRIEDAS
      
         Sintetinio likopeno stebėsena po leidimo suteikimo
      
      KAUPTINA INFORMACIJA
      Sintetinio likopeno, kurį DSM Nutritional Products Ltd. tiekė savo klientams Europos Sąjungos rinkai tiektiniems galutiniams produktams gaminti, kiekis.
      Produktų, kuriuose yra likopeno, teikimo rinkai paieškos duomenų bazėse rezultatai pagal valstybes nares, įskaitant kiekvieno pateikto maisto produkto papildymo lygį ir porcijos dydį.
      INFORMACIJOS TEIKIMAS
      2009 – 2012 m. informacija Europos Komisijai teikiama kasmet. Pirmiausiai 2010 m. spalio 31 d. pateikiama 2009 m. liepos 1 d. – 2010 m. birželio 30 d. laikotarpio informacija; atitinkamai kasmet teikiama kitų dvejų metų informacija tuo pačiu metiniu laikotarpiu.
      PAPILDOMA INFORMACIJA
      Jei reikia ir jei tokios informacijos yra, DSM Nutritional Products Ltd. turėtų pateikti tokią pat informaciją apie likopeno, naudojamo kaip maisto dažiklis, dozes.
      
         DSM Nutritional Products Ltd. teikia naują mokslinę informaciją (jei tokios yra) dėl maksimalios saugios likopeno dozės persvarstymo.
      LIKOPENO SUVARTOJIMO DOZĖS VERTINIMAS
      Remdamasi sukaupta ir pateikta pirmiau nurodyta informacija DSM Nutritional Products Ltd. iš naujo įvertina likopeno suvartojimą.
      PERŽIŪRA
      2013 m. Komisija konsultuosis su EMST dėl pramonės atstovų pateiktos informacijos peržiūros.